OzLabs/hebrew-wiki-articles huggingface dataset:
מריו חילה

מריו חילה פואנטס (בספרדית: Mario Gila Fuentes; נולד ב-29 באוגוסט 2000 בברצלונה שבספרד) הוא כדורגלן ספרדי המשחק בעמדת הבלם בקבוצת לאציו מהסרייה א'.

== קריירת מועדונים ==
חילה גדל במחלקות הנוער של סנטה פרפוטואה, סבאדל, מוייט, דאם, אספניול וריאל מדריד. בשנת 2019 החל לשחק בריאל מדריד קסטיליה, קבוצת המילואים של ריאל מדריד. ב-30 באפריל 2022 ערך את הופעת הבכורה שלו בקבוצה הראשונה של ריאל מדריד, בניצחון 0–4 על אספניול במסגרת המחזור ה-34 בלה ליגה לעונת 2021/2022. בסך הכל ערך שתי הופעות ליגה במדי המועדון.

ב-12 ביולי 2022 חתם חילה בלאציו מהסרייה א'. ב-31 באוגוסט ערך את הופעת הבכורה שלו במועדון, בתיקו 1-1 נגד סמפדוריה במסגרת המחזור הרביעי בליגה לעונת 2022/2023.

== קריירה בינלאומית ==
חילה היה חלק מסגל נבחרת ספרד עד גיל 21 בטורניר אליפות אירופה עד גיל 21 בשנת 2023, וערך שלוש הופעות בטורניר.

== קישורים חיצוניים ==

== הערות שוליים ==

קטגוריה:כדורגלנים ספרדים
קטגוריה:בלמי כדורגל ספרדים
קטגוריה:כדורגלני ריאל מדריד קסטיליה
קטגוריה:כדורגלני ריאל מדריד
קטגוריה:כדורגלני לאציו
קטגוריה:ספרדים שנולדו ב-2000
סיון אברבאיה

סיון אברבאיה לוי (נולדה ב-1990) היא שחקנית כדורשער וספורטאית פאראלימפית ישראלית לשעבר.

אברבאיה שירתה בפיקוד העורף כחובשת ובמהלך השירות הצבאי איבדה את כושר ראייתה כתוצאה ממחלה.

במסגרת בית הלוחם החלה להתאמן בכדורשער וצורפה אל נבחרת ישראל בכדורשער נשים.

בשנת 2015 זכתה הנבחרת במדליית זהב במשחקים העולמיים לעיוורים ולקויי ראייה והבטיחה את מקומה ב.

==קישורים חיצוניים==
* [https://www.paralympic.org/sivan-abravaya פירוט השתתפותה בתחרויות המשחקים הפאראלימפיים] באתר הרשמי של IPC 

==הערות שוליים==

קטגוריה:ספורטאיות פאראלימפיות ישראליות
קטגוריה:ספורטאים ישראלים במשחקים הפאראלימפיים ריו דה ז'ניירו (2016)
קטגוריה:שחקני כדורשער במשחקים הפאראלימפיים ריו דה ז'ניירו (2016)
קטגוריה:עיוורים ישראלים
קטגוריה:שחקני כדורשער ישראלים
קטגוריה:ספורטאים נכי צה"ל
קטגוריה:ישראליות שנולדו ב-1990
קטגוריה:ישראלים שנולדו ב-1990
גיא ששון

גיא ששון (נולד ב-28 באפריל 1980) הוא שחקן טניס כיסאות גלגלים ישראלי. מדורג במקום שלישי בעולם בקטגוריית קוואד והישג השיא שלו, זכייה באליפות צרפת הפתוחה בכיסאות גלגלים יחידים קוואד 2024 

== ביוגרפיה ==
ששון נפצע קשה בשנת 2015 בצרפת בתאונת סנובורד וספג פגיעה בעמוד השדרה בעקבותיה הפך מרותק לכיסא גלגלים. לאחר הליך שיקום של כ-18 חודשים, החל להתאמן בטניס במרכז הספורט לנכים של איל"ן ברמת גן.

== קריירה ==
בשנת 2023 נקבעה לו דרגת נכות גבוהה יותר והוא צורף לנבחרת ישראל בטניס כיסאות גלגלים, בה חברים נכים בדרגת קושי גבוהה.

בשנת 2019 זכה לראשונה באליפות ישראל, זכייה בעקבותיה דורג במקום ה-30 בדירוג העולמי.

בשנת 2021 היה ממוקם 33 בדירוג ועמד בדרישות הקריטריון להשתתפות ב: "זה לא טריוויאלי מבחינתי להצליח להגיע לאולימפיאדה. זה יעד שהצבתי לעצמי לפני תקופה די ארוכה, שהוא יעד די יומרני, והצלחתי לעשות את זה לאחר פציעה לא פשוטה. סחטתי את הלימון ועשיתי ממנו לימונדה. זה איזשהו מקור לגאווה בעיקר למשפחה ולילדים שרואים למרות המגבלות והקשיים אפשר לעשות, להתקדם, להשתקם ואסור ליפול".

ב התחרה בתחרות יחידים ובתחרות זוגות. בתחרות היחידים הפסיד בשלב המוקדמות ובתחרות הזוגות התחרה עם אדם ברדיצ'בסקי והם סיימו בשמינית הגמר.

ביוני 2024 עלה לגמר אליפות צרפת הפתוחה בכיסאות גלגלים יחידים קוואד 2024 , לאחר שניצח את המדורג ראשון בעולם, ההולנדי נילס וינק, בתוצאה 2:6, 3:6<ref name=":0" />. בגמר גבר ששון על ההולנדי סם שרודר בתוצאה 2:6, 6:3, 6:7 ובכך הפך לישראלי הראשון שזוכה בגראנד סלאם בקטגוריית הקוואד - קטגורית הנכות הגבוהה ביותר. כמו כן, מתוכנן לייצג את ישראל במשחקים הפאראלימפיים פריז 2024<ref name=":0" />.

ביולי 2024 העפיל לחצי הגמר באליפות וימבלדון בכיסאות גלגלים יחידים קוואד 2024 , והפסיד לנילס וינק שמדורג מס' 2 בעולם.

== חיים אישיים ==
ששון בעל חברת נדל"ן, בשנת 2022 עבר להתגורר ביוסטון לצורכי עבודה ,נשוי ואב לארבעה.

==קישורים חיצוניים==
* [https://www.paralympic.org/guy-sasson פירוט השתתפותו בתחרויות המשחקים הפאראלימפיים] באתר הרשמי של IPC
* 

==הערות שוליים==

קטגוריה:ספורטאים פאראלימפיים ישראלים
קטגוריה:טניסאים פאראלימפיים ישראלים
קטגוריה:טניסאים נכים ישראלים
קטגוריה:ספורטאי איל"ן
קטגוריה:ספורטאים ישראלים במשחקים הפאראלימפיים טוקיו (2020)
קטגוריה:טניסאים במשחקים הפאראלימפיים טוקיו (2020)
קטגוריה:ספורטאים ישראלים במשחקים הפאראלימפיים פריז (2024)
קטגוריה:טניסאים במשחקים הפאראלימפיים פריז (2024)
קטגוריה:ישראלים שנולדו ב-1980
ז'אן-בטיסט בוטול

ז'אן-בטיסט בוטול (בצרפתית: Jean-Baptiste Botul)הוא פילוסוף צרפתי בדיוני שנוצר כמהתלה ספרותית ב-1995 על ידי העיתונאי פרדריק פּאז'ס וחברים נוספים בקבוצה הקוראת לעצמה אגודת הידידים של ז'אן-בטיסט בוטול. מקור השם בוטול ושל פילוסופיית ה"בוטוליזם" שלו הוא בוטוליזם, מחלה הנגרמת על ידי החיידק Clostridium botulinum. התייחסויות לבוטול הופיעו תחילה בפרסומים של חברי האגודה, ולאחר מכן הופיעו בטקסטים של סופרים שלא היו שותפים למתיחה וחשבו שבוטול הוא אדם אמיתי, בעיקר הפילוסוף הצרפתי ברנאר-אנרי לוי.<ref name=":0"></ref> פרס בוטול מוענק בכל שנה לספר שמזכיר את בוטול.

== היסטוריה ==
המתיחה החלה ב-1995, כאשר פרדריק פאז'ס, פרופסור לפילוסופיה לשעבר ועיתונאי בעיתון הסאטירי לה קנאר אנשנה המציא את ז'אן-בטיסט בוטול ויצירתו העיקרית, בשם "חיי המין של עמנואל קאנט". הרעיון הכללי מאחורי בוטול וה"בוטוליזם" היה שהפילוסופיה חיונית מכדי להישאר בידי פילוסופים מקצועיים בלבד.<ref name=":0" />

סופרים שונים התייחסו לאחר מכן לעבודה זו – חלקם באופן היתולי וחלקם ברצינות – כולל הפילוסוף ואיש הטלוויזיה ברנאר-אנרי לוי, שציטט ממנה בהרחבה בספרו "על מלחמה בפילוסופיה" משנת 2010.<ref></ref><ref></ref><ref></ref><ref name=":1"></ref><ref></ref> לוי הודה לאחר מכן כי נפל למתיחה "המבוימת היטב".<ref name=":1" />

== ביוגרפיה בדיונית ==
פאז'ס יצר ביוגרפיה פיקטיבית עבור בוטול, על פיה בוטול נולד לכאורה ב-15 באוגוסט 1896, בכפר הצרפתי לרייר בדרום-מרכז מחוז אודה. היות ששייך את עצמו למסורת של הפילוסופיה שבעל פה, הוא לא השאיר כתבים רשמיים; במקום זאת, מה שידוע על מחשבתו מגיע מנאומים מתומללים ומקטעי התכתבות. אומרים שהוא היה ידידו של הסופר מרסל פרוסט והיה מאורס לתקופה מסוימת לפוליטיקאית ולמרגלת לשעבר מארט רישאר. אנשים מפורסמים נוספים שהוצבו במסלולו כוללים את הסופרים סימון דה בובואר, לו אנדראס-סאלומה, מארי בונפרטה, ז'אן קוקטו, ז'אן ז'ירודו, שטפן צווייג ו אנדרה מאלרו, והמהפכנים המקסיקנים פנצ'ו וייה אמיליאנו ספאטה.<ref>Roubaud, Jacques. "Botulisme et Oulipisme". La Bibliothèque oulipienne 183 (February 2009).</ref> ב-1946 הוא היגר לכאורה לפרגוואי עם מאה משפחות גרמניות שנמלטו מהצבאות הסובייטיים המתקדמים, ושם נאמר כי ייסד עיירה, "נואבה קניגסברג", הנשלטת על פי עקרונות הפילוסופיה הקאנטיאנית. תאריך מותו נקבע ל-15 באוגוסט 1947.

ביצירתו הפילוסופית מוצג בוטול כמומחה ביצירתו של עמנואל קאנט, תוך תשומת לב מיוחדת למוסר הקנטיאני.

== יצירות בדיוניות ==
* חיי המין של עמנואל קאנט
* לנדרו: מבשר הפמיניזם: ההתכתבות שלא פורסמה בין אנרי דזירה לנדרו וז'אן-בטיסט בוטול
* ניטשה ושד הצהריים
* מטפיזיקה רכה
* חור בכל: התכתבות עם עצמי

== אגודת הידידים של ז'אן-בטיסט בוטול ==
אגודת הידידים של ז'אן-בטיסט בוטול נוסדה ב-1995, במקביל לבוטול עצמו, ובין מייסדיה נמנים פאז', הסופרים ארווה לה טלייה וז'אק גייאר, השחקן פטריס מינה, הכלכלן ברטראן רוטה ועמנואל ברויאר, אשר מחזיק בתואר אוצר מוזיאון בוטול.

העמותה פועלת לקידום מכלול היצירה של בוטול ומארגנת אירועים שנתיים שונים.

== פרס בוטול ==
משנת 2004 מוענק פרס בוטול שנתי על יצירה המזכירה את בוטול.

== קישורים חיצוניים ==

* 

== הערות שוליים ==

קטגוריה:דמויות בדיוניות
קטגוריה:דמויות ספרותיות
קטגוריה:מתיחות
פיגוע הירי בחווארה (אוגוסט 2023)

פיגוע הירי בחווארה היה פיגוע ירי שבוצע ב-19 באוגוסט 2023, ב' באלול תשפ"ג, על ידי מחבל פלסטיני מדרום לעיירה חווארה שמדרום לשכם. בפיגוע נרצחו שני ישראלים, אב ובנו, תושבי אשדוד.

== הפיגוע ==
שני ישראלים תושבי אשדוד, שי סיילאס ניגרקר בן ה-60 ובנו אביעד (ניגרקר) ניר בן ה-29, הגיעו לעיירה חווארה בשבת, 19 באוגוסט 2023, לשם טיפול במכוניתם. בתום הטיפול, שנמשך שעות אחדות, שהו השניים במכון לשטיפת מכוניות בכביש 60, מדרום לחווארה. סמוך לשעה 15:04, מחבל פלסטיני הגיע רגלית למקום, ירה בהם מטווח אפס ונמלט רגלית.

לאחר הפיגוע הגיע צוות הסהר האדום הפלסטיני להעניק טיפול ראשוני לנפגעי הפיגוע שנפצעו באורח אנוש. צוות מד"א שהגיע למקום קבע את מותם של שני הפצועים.

מאות חיילים ערכו סריקות לאיתור המחבל.

== לאחר הפיגוע ==
ב-26 באוגוסט, כשבוע לאחר הפיגוע, ארגון הטרור חמאס לקח אחריות על הרצח.

ב-16 בנובמבר, בזמן מלחמת חרבות ברזל כוחות הנדסה של צה"ל מיפו את ביתו של המחבל עבדאללה מסעד המשויך לארגון הטרור חמאס אשר היה שותף לביצוע הפיגוע.

ב-26 בנובמבר, נעצר המחבל אסאמה בני פידל במחנה הפליטים ג'נין.

== ראו גם ==
* גל הטרור בישראל (2023)
* פיגוע הירי בחווארה (פברואר 2023)

== קישורים חיצוניים ==
* 
* 
* 

== הערות שוליים ==

קטגוריה:טרור פלסטיני
חווארה, אוגוסט 2023
קטגוריה:חווארה
חווארה, אוגוסט 2023
חווארה, אוגוסט 2023
קטגוריה:מיתות מצולמות
חווארה, אוגוסט 2023
חווארה, אוגוסט 2023
Togg

Togg (בטורקית: Türkiye'nin Otomobili Girişim Grubu, "קבוצת הרכב הארגונית של טורקיה") היא חברה לייצור כלי רכב שבסיסה בטורקיה. החברה מייצרת מכוניות חשמליות. ייצור הדגם הראשון החל ב-29 באוקטובר 2022. הייצור מבוצע במפעל חדש שהוקם בעיירה כ-30 ק"מ מהעיר בורסה.

==קישורים חיצוניים==

קטגוריה:יצרני מכוניות חשמליות
קטגוריה:מותגי רכב
קטגוריה:חברות טורקיות
יופ סטופלן

יופ סטופלן (בהולנדית: Joop Stoffelen; 23 בינואר 1921 – 26 ביוני 2005) היה כדורגלן הולנדי, ששיחק בעמדת הקשר.

==קריירה==
סטופלן נולד באמסטרדם שבהולנד בשנת 1921, וערך את הופעת הבכורה שלו במדי אייאקס כשהיה בן 15. הוא נהג להרכיב משקפיים במהלך משחקים. לפני כן, שיחק כדורגל חובבני במועדון SEO וסיים בקבוצה הראשונה של אייאקס אחרי שלוש שנים בלבד של ניסיון לשחק בכדורגל מאורגן. בזמן שסטופלן הגיע לאייאקס בסוף שנות ה-30 פרצה מלחמת העולם השנייה והקבוצה איבדה רבים משחקניה בעקבות הגיוס הכפוי. אייאקס שהייתה לה תקופה מצליחה בשנות ה-30 נצרכה שינוי.

הוא ערך את הופעת הבכורה באייאקס ב-24 במרץ 1940 נגד KFC Koog aan de Zaan, כאשר עלה כמחליף לוים אנדריסן האגדי בעמדת הקשר המרכזי. לאחר שתי עונות וחצי בתפקיד זה, עבר סטופלן לעמדת הקשר השמאלי בעוד שג'ייני ואן דר וין החליפו כקשר המרכזי. סטופלן בעמדה החדשה זכה להערכה רבה ואף נבחר לקפטן הקבוצה.

בעונת 1950/1951 הפך לשחקן השני בהיסטוריית אייאקס שיצא לשחק מחוץ למולדתו. סטופלן עזב לראסינג פריז הצרפתית לחצי עונה ומשם עבר לטולוז. לאחר שנתיים בטולוז, חזר להולנד. עם חזרתו סטופלן לא הורשה לשחק כדורגל במשך כשנה בעקבות חוקים נוקשים על מקצוענות בהולנד.

סטופלן (עומד, ראשון מימין) במדים הלאומיים

==קישורים חיצוניים==

קטגוריה:כדורגלנים הולנדים
קטגוריה:קשרי כדורגל הולנדים
קטגוריה:כדורגלני אייאקס
קטגוריה:כדורגלני ראסינג פריז
קטגוריה:כדורגלני נבחרת הולנד
קטגוריה:אמסטרדם: כדורגלנים
קטגוריה:הולנדים שנולדו ב-1921
קטגוריה:הולנדים שנפטרו ב-2005
יריב פישר

יריב פישר (נולד בספטמבר 1977) הוא ראש עיריית הרצליה. קודם לכן היה יזם ואיש עסקים.

== ביוגרפיה ==
גדל והתחנך בשיכון ויצמן בהרצליה. למד בבית הספר "ויצמן", בחטיבת "שמואל הנגיד" ובתיכון "הראשונים". שירת בצה"ל כקצין בדרגת רב-סרן במנהל האזרחי ביהודה ושומרון.

ב-2001 ייסד וניהל את חברת הפינטק "גלובל רמיט", המתמחה בתשלומים בכל העולם. החברה הייתה מהראשונות שחתמו הסכמים במפרץ הפרסי, וכן איפשרה לישראלים שטסו למונדיאל בקטר להצטייד בריאל קטרי.

ב-2001 ייסד וניהל את קבוצת התיירות "פלייאיסט". הקבוצה בעלת שבעה סניפים בעולם והיא מייצגת חברות תעופה ורשתות בתי מלון וחלק מהבעלים של קבוצת אברהם הוסטל וטורס. הקבוצה עוסקת בנוסף בתחום שירותי האירוח במעברי הגבול ובתחום ההובלה האווירית. החברה ארגנה משלחות חילוץ בעיתות חירום<ref></ref> ומשלחות עסקיות בעת חתימת הסכמי שלום.<ref></ref>

=== פעילות ציבורית ===
בשנת 2000 היה ממקימי תנועת הצעירים "ישראל אחרת" שהתמודדה בבחירות הארציות.

בבחירות למועצת הרצליה ב־2003 נבחר כחבר מועצת העיר הרצליה מטעם רשימת הצעירים "הזריחה והירוקים" ומונה ליו"ר ועדה לקידום מעמד הילד וכן ליו"ר ועדת התיירות ולפורום הצעירים ובעלי העסקים בעיר. במסגרת תפקידיו הוביל לסגירת מפעל הבטון המזהם בקיבוץ גליל ים וכן קידם דיור לזוגות צעירים בשכונת גליל ים, הרצליה.<ref></ref>

בשנת 2008 נבחר כחבר מועצת העיר הרצליה מטעם "הרצליה שלי" ומונה ליו"ר החברה לפיתוח תיירות, חבר בוועדת כספים, חבר בוועדת ביקורת, חבר בוועדת המליאה לתכנון ובניה. במסגרת תפקידיו יזם והקים את טיילת חוף הים של הרצליה וכן יזם את שיפוץ והצלת בוהן המצוק באפולוניה.

בשנת 2012 נבחר כחבר מועצת העיר הרצליה מטעם "הכי טוב להרצליה" וכיהן כיו"ר האופוזיציה, יו"ר ועדת ביקורת וכחבר בוועדת המליאה לתכנון ובנייה. במסגרת תפקידיו שידרג את תשתיות המרינה בהרצליה,<ref></ref><ref></ref> העביר תוכנית אב לתיירות לעידוד הקמת בתי מלון חדשים בעיר<ref></ref> וכן יזם פסטיבלים בטיילת ובמרינה לעידוד התיירות והתרבות בהרצליה.<ref></ref><ref></ref><ref></ref>

בבחירות למועצת הרצליה בשנת 2018 התמודד ונבחר כחבר מועצת העיר הרצליה מטעם "יש עתיד" וכיהן כיו"ר ועדת ביקורת, חבר בוועדת המליאה לתכנון ובנייה וכחבר בוועדת מכרזים.

בבחירות לרשויות המקומיות בשנת 2024 התמודד על ראשות העירייה. במהלך מלחמת חרבות ברזל שירת בזירת יהודה ושומרון. בעקבות השתתפותו בחוג בית עם מדי צה"ל - הוחלט לסיים את שירות המילואים שלו. בבחירות ניצח את ראש העירייה המכהן, משה פדלון, בהפרש של 0.74%, ונבחר לראשות העירייה.

== חיים אישיים ==
פישר בעל תואר ראשון במשפטים עם התמחות בממשל מאוניברסיטת רייכמן. הוא נשוי למיכל פישר ואב לחמישה.

== קישורים חיצוניים ==
* 
* 

== הערות שוליים ==

קטגוריה:אנשי עסקים ישראלים
קטגוריה:יזמים ישראלים
קטגוריה:ראשי עיריית הרצליה
קטגוריה:ראשי רשויות מקומיות מטעם יש עתיד
קטגוריה:ישראלים שנולדו ב-1977
אית'ן קצברג

אית'ן קצברג (באנגלית: Ethan Katzberg; נולד ב-5 באפריל 2002) הוא אתלט קנדי, האלוף האולימפי (פריז 2024), אלוף העולם (בודפשט 2023) סגן אלוף חבר העמים (ברמינגהאם 2022) ביידוי פטיש.

== ביוגרפיה ==
קצברג נולד וגדל בקנדה.

=== 2022 ===
במשחקי חבר העמים הבריטי שנערכו באוגוסט בברמינגהאם שבממלכה המאוחדת זכה קצברג במדליית כסף בשיא אישי חדש של 76.36 מטר.

=== 2023 ===
==== אלוף קנדה ====
באליפות קנדה שנערכה ביולי זכה קצברג במדליית זהב בשיא אישי חדש של 78.73 מטר.
==== אלוף העולם ====
באליפות העולם שנערכה באוגוסט בבודפשט שבהונגריה קבע קצברג שיא לאומי חדש של 81.18 מטר בשלב המוקדמות. בגמר זכה במדליית זהב בשיא לאומי חדש של 81.25 מטר, לפני וויצ'ך נוביצקי מפולין (81.02 מטר) ובנצה האלאס מהונגריה (80.82 מטר).

=== 2024 ===
====אלוף אולימפי====
באולימפיאדת פריז שנערכה ב-4 באוגוסט 2024 זכה במדליית זהב בתוצאה של 84.12 מטר, לפני בנצה האלאס (79.97 מטר) ומיכאילו קוחאן מאוקראינה (79.39 מטר). קצברג נבחר, יחד עם השחיינית סאמר מקינטוש, לשאת את דגל קנדה בטקס הסיום של אולימפיאדת פריז 2024.

== שיאים אישיים ==
* יידוי פטיש: 84.38 מטר (2024), שיא קנדה

== קישורים חיצוניים ==

==הערות שוליים==

קטגוריה:מיידי פטיש
קטגוריה:אתלטים קנדים
קטגוריה:אלופי עולם באתלטיקה
קטגוריה:אלופים אולימפיים: יידוי פטיש (גברים)
קטגוריה:אתלטים באולימפיאדת פריז (2024)
קטגוריה:נושאי דגל קנדה באולימפיאדה
קטגוריה:קנדים שנולדו ב-2002
Axiom Mission 4

Axiom Mission 4 (או Ax-4) היא טיסת חלל פרטית המתוכננת לטוס לתחנת החלל הבין-לאומית לא לפני אביב 2025. הטיסה תופעל על ידי אקסיום ספייס ותשתמש בחללית דרגון 2 של חברת Space-X.<ref></ref><ref></ref>

הטיסה עתידה להמריא ממרכז החלל קנדי בפלורידה, ארצות הברית, באמצעות משגר פאלקון 9. אורך המשימה יהיה 14 ימים.

הטיסה בשיתוף פעולה עם נאס"א והיא תהיה הטיסה הרביעית של אקסיום ספייס אחרי Axiom Mission 2, Axiom Mission 1 ו- Axiom Mission 3.<ref name=":0"></ref>

== צוות ==
צוות הטיסה יכלול ארבעה אנשים: הטייסת הוותיקה פגי ויטסון, טייס החלל הפולני סלאבוש אוזננסקי ועוד שני משתתפים שטרם נקבעו. ב-2023 פורסם כי אחד מאנשי הצוות יהיה הזוכה בתוכנית הריאליטי "גיבור החלל" .<ref></ref> מאוחר יותר דווח כי הצוות צפוי לכלול אסטרונאוט הונגרי ואסטרונאוט פולני, אך דיווחים מסוימים מ-2024 מדברים על אסטרונאוט הודי.<ref></ref>

אנשי צוות Ax-4 יתאמנו עם נאס"א, עם שותפים בינלאומיים ועם חברת SpaceX לקראת טיסתם לחלל.<ref name=":0" />

==צוות==
{| class="wikitable"
!style="width:150px;"|תפקיד !! style="width:200px;"|אסטרונאוט
|-
! valign="center"| מפקד החללית
| align="center"| פגי ויטסון
|-
! valign="center"| טייס
| align="center"| Shubhanshu Shukla
|-
! valign="center"| מומחה משימה 1
| align="center"| סלאבוש אוזננסקי 
|-
! valign="center"| מומחה משימה 2
| align="center"| טיבור קאפו
|}

=== צוות גיבוי ===
{| class="wikitable"
! style="width:150px;" |תפקיד !! style="width:200px;" |אסטרונאוט
|-
! valign="center" | מפקד החללית
| align="center" | מייקל לופז-אלגריה
|-
! valign="center" | טייס
| align="center" | Prasanth Nair
|-
! valign="center" | מומחה משימה 1
| align="center" | Gyula Cserényi
|}

== קישורים חיצוניים ==

== הערות שוליים ==

קטגוריה:תחנת החלל הבין-לאומית
קטגוריה:2025 בארצות הברית
בית הקדושה

בית הקדושה הוא אלבום הבכורה של הזמר הישראלי אברהם אבוטבול. את האלבום הוציאה בשנת 2001 לאור חברת התקליטים מי"ם – מוזיקה יהודית מקורית. זוהי יצירה משותפת עם גדי פוגטש, והיא מושפעת בעיקר ממוזיקה יהודית-חסידית. בשנת 2013 יצא אלבום המשך בשם בית הקדושה II.

== רשימת רצועות ==

== הערות שוליים ==

קטגוריה:אלבומי בכורה מ-2001
קטגוריה:אלבומי אברהם אבוטבול
קטגוריה:אלבומים בעברית
קטגוריה:אלבומי מוזיקה יהודית
כוכבי אור

כוכבי אור הוא אלבום האולפן השני של הזמר הישראלי אברהם אבוטבול. את האלבום הוציאה בשנת 2005 לאור חברת התקליטים מי"ם – מוזיקה יהודית מקורית. הפקתו בוצעה על ידי דני ממן וג'ף הורביץ. סגנונו הרוקיסטי שונה מאוד מזה של האלבום הקודם, בית הקדושה, שאופיין באקוסטיקה וברוגע שלו. חלק ממילות השירים הן חלק מתפילות, דוגמת "ברוך שאמר" ו"למען אחיי", וחלקן מבוססות על כתביו של רבי נחמן.

== רשימת רצועות ==
#אור גנוז – 4:20
#קול עוז – 6:48
#בכל יום – 6:48
#יש בני אדם – 9:02
#למען אחי ורעי – 3:43
#אני מאמין – 4:15
#תפילתי לך – 4:40
#אין דעתי – 5:00
#ליבי המר – 3:20
#ברוך שאמר – 6:59

== הערות שוליים ==

קטגוריה:אלבומי 2005
קטגוריה:אלבומי אברהם אבוטבול
קטגוריה:אלבומים בעברית
קטגוריה:אלבומי מוזיקה יהודית
האר לי משם

האר לי משם הוא אלבום האולפן השלישי של הזמר הישראלי אברהם אבוטבול. את האלבום הוציאה בשנת 2006 לאור חברת התקליטים MCI. הפקתו בוצעה על ידי דוד קצב. גם זה אופיין בסגנון שונה מאלו של אלבומיו הקודמים. הוא משלב מוטיבים מהמוזיקה היהודית עם כלי נגינה אלקטרוניים. באלבום השתתפו יוצרים רבים דוגמת גדי פוגטש, שניגן בכינור בשני שירים ואהוד בנאי שביצע את "ידיד נפש".

== רשימת רצועות ==
#אמונה – 4:20
#מלחמה ארורה – 4:19
#הבלדה על צביקה – 5:10
#בואי רוח – 4:48
#נקוב לב אבן – 3:46
#ידיד נפש – 5:15
#חן עליון – 5:40
#הבט בחלון – 3:53
#להיוולד מחדש – 4:25
#The Gae of Salvation – 2:43
#רמיקס אמונה – 6:30
#אתה גיבור – 5:00
#העולם הזה – 4:08
#סיפור אמיתי – 9:40

== הערות שוליים ==

קטגוריה:אלבומי 2006
קטגוריה:אלבומי אברהם אבוטבול
קטגוריה:אלבומים בעברית
קטגוריה:אלבומי מוזיקה יהודית
בית הקדושה II

בית הקדושה II הוא אלבום האולפן הרביעי והאחרון של הזמר הישראלי אברהם אבוטבול. את האלבום הוציאה בשנת 2013 לאור חברת התקליטים MCI. הפקתו בוצעה על ידי גדי פוגטש. האלבום הראשון, בית הקדושה, פורסם ב-2001. לאחר מותו של אבוטבול החליט פוגטש ליצור אלבום המשך. הוא מכיל חומרים שנאספו לאחר פטירתו של הזמר, והעבודה עליהם הושלמה במהלך 2013.

השיר "שוב עברתי את הגבול" הוא דואט בין אבוטבול לאחיו אלון. הוא הוקלט ביום השלושים למותו.

== רשימת רצועות ==
#אדון עולם
#לא בשמיים
#כל זמן שהנר דולק
#שוב עברתי את הגבול
#תן לי ניגון
#חבר
#ים החכמה
#על כל אחד עובר
#לאן אני
#ירושלים
#העולם הוא כולו טוב
#דבר
#לב העולם
#אדון עולם

== הערות שוליים ==

קטגוריה:אלבומי 2013
קטגוריה:אלבומי אברהם אבוטבול
קטגוריה:אלבומים שהתפרסמו לאחר מות מבצעיהם
קטגוריה:אלבומים בעברית
קטגוריה:אלבומי מוזיקה יהודית
Senin Hastan

Senin Hastan (בעברית: המטופלת שלך) הוא המיני-אלבום הרביעי של הזמרת-יוצרת הטורקייה, אירם דריג'י.<ref name=":0"></ref> המיני-אלבום יצא לאור ב-13 בנובמבר 2020, על ידי חברת התקליטים דואן מיוזיק קומפני.<ref name=":0" /> במיני-אלבום נכלל הלהיט "Senin Hastan" ויחד איתו, רמיקס מיוחד שנעשה עבורו.<ref name=":0" />

בנוסף לכך, נכלל במיני-אלבום גם השיר "Güz Dönümü".<ref name=":0" />

== רקע והפקה ==
המיני-אלבום הופץ תחילה על גבי תקליטור ובפורמט של הורדה דיגיטלית ב-13 בנובמבר 2020 בטורקיה.<ref></ref>

בהמשך לכך, הועלה המיני-אלבום לרשתות הסטרימינג השונות.<ref name=":0" />

== רשימת רצועות ==

==קישורים חיצוניים==

== הערות שוליים ==

קטגוריה:מיני-אלבומים מ-2020
קטגוריה:אלבומי אירם דריג'י
קטגוריה:מיני-אלבומים בטורקית
קטגוריה:אלבומי חברת DMC
Şampiyon

Şampiyon (בעברית: אַלוּף) הוא אלבום האולפן השביעי של הזמרת-יוצרת הטורקייה, הדיסה.<ref name=":0"></ref> האלבום יצא לאור ב-29 ביוני 2017, על ידי חברת התקליטים פאסאג' מיוזיק.<ref name=":0" /> הווידאו קליפ הראשון באלבום צולם לשיר "Şampiyon" הנושא את שמו.<ref name=":1"></ref> קליפים נוספים מהאלבום צולמו לשירים "Sıfır Tolerans", "" ו-"Aşk Dediğin", בהתאמה.

האלבום יצא לאור שלוש שנים מאז יציאת קודמו, (2014).<ref></ref>

== רקע והפקה ==
את האלבום הפיקה הדיסה ביחד עם הוליה אצ'קיוז.<ref name=":0" /> הקליפ הראשון שיצא לשיר הנושא, "Şampiyon" זכה להצלחה בין-לאומית וצבר למעלה מ-100 מיליון צפיות ביוטיוב בסך הכול.<ref name=":1" /> הקליפ העוקב, "Sıfır Tolerans" זכה להצלחה גדולה יותר והצליח לצבור למעלה מ-150 מיליון צפיות בסך הכול.<ref></ref>

הקליפים של "Farkımız Var" ו-"Aşk Dediğin" זכו להצלחה וצברו עשרות מיליוני צפיות גם כן.<ref></ref><ref></ref>

== רשימת רצועות ==

== מיקומי שיא ==

==קישורים חיצוניים==

== הערות שוליים ==

קטגוריה:אלבומי 2017
קטגוריה:אלבומי הדיסה
קטגוריה:אלבומים בטורקית
קטגוריה:אלבומי חברת פאסאג' מיוזיק
Tavsiye

Tavsiye (בעברית: המלצה) הוא אלבום האולפן השישי של הזמרת-יוצרת הטורקייה, הדיסה.<ref name=":0"></ref> האלבום יצא לאור ב-4 באוגוסט 2014, על ידי חברת התקליטים פאסאג' מיוזיק.<ref name=":0" /> הווידאו קליפ הראשון באלבום צולם לשיר "".<ref></ref> בהמשך, פורסם קליפ ללהיט "Prenses" שצבר למעלה מ-280 מיליון צפיות בסך הכול.<ref></ref>

האלבום יצא לאור שלוש שנים מאז יציאת קודמו, (2011).<ref></ref>

שנה לאחר יציאתו, נודע כי מכירותיו בטורקיה חצו למעלה מ-16,00 עותקים בסך הכול.<ref></ref>

== רשימת רצועות ==

==קישורים חיצוניים==

== הערות שוליים ==

קטגוריה:אלבומי 2014
קטגוריה:אלבומי הדיסה
קטגוריה:אלבומים בטורקית
קטגוריה:אלבומי חברת פאסאג' מיוזיק
מייק לולר

מייקל וינסנט לולר (באנגלית: Michael Vincent Lawler; נולד ב-9 בספטמבר 1986) הוא פוליטיקאי אמריקאי, המכהן כחבר בבית הנבחרים של ארצות הברית מטעם מחוז הקונגרס ה-17 של ניו יורק מאז 2023. לולר, חבר המפלגה הרפובליקנית, היה חבר האספה של מדינת ניו יורק מהמחוז ה-97.

== ביוגרפיה ==
לולר נולד במחוז רוקלנד, וסיים את לימודיו בתיכון סופרן. הוא קיבל תואר ראשון בחשבונאות ומימון ממכללת מנהטן בשנת 2009.

לולר היה שותף בחברת התקשורת הפוליטית Checkmate Strategies מ-2018 עד 2022. הוא עבד בעבר כמנכ"ל המפלגה הרפובליקנית במדינת ניו יורק. לפני שניצח בבחירות, הוא שימש כסגן המפקח על העיר אורנג'טאון, ניו יורק מטעם המפלגה.

הוא נבחר לאספה של מדינת ניו יורק בשנת 2020 לתקופת כהונה של שנתיים, כשגבר על היריבה הדמוקרטית המכהנת אלן ג'פי.<ref></ref>

לולר היה המועמד הרפובליקני בבחירות הכלליות של 2022 עבור מחוז הקונגרס ה-17 בניו יורק, לאחר שזכה בפריימריז באוגוסט 2022. הוא ניצח את שון פטריק מלוני בבחירות הכלליות בנובמבר.<ref></ref> הוא הושבע לתפקידו ב-3 בינואר 2023. בקונגרס ה-118 הוא חבר בוועדה לעניינים פיננסיים ובוועדת החוץ.

לולר מתנגד להפלה למעט מקרים של אונס או גילוי עריות או אם חיי האם בסכנה. הוא גם מתנגד לאיסור פדרלי על הפלות.<ref></ref>

על רקע מלחמת חרבות ברזל הושחט משרדו בידי מפגינים פרו פלסטינים בשל תמיכתו בישראל. בשנת 2024 הצליח להעביר בבית הנבחרים את החוק שקידם כנגד אנטישמיות. 

לולר הוא קתולי, גר בפרל ריבר עם אשתו דוינה ובתם.

== קישורים חיצוניים ==

* 

* 

==הערות שוליים==

קטגוריה:חברי בית הנבחרים של ארצות הברית ממדינת ניו יורק
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הקונגרס ה-118 של ארצות הברית
קטגוריה:בוגרי מכללת מנהטן
קטגוריה:נוצרים רומים-קתולים אמריקאים
קטגוריה:אמריקאים שנולדו ב-1976
דני בוברוב

דני בוברוב (נולד ב-29 באוגוסט 1986) הוא שחקן ומאמן טניס שולחן פאראלימפי ישראלים.
== קריירה ==
בוברוב נולד עם מחלת SED שפוגעת בהתפתחות החוליות והוא קטן קומה.

בשנת 2001 החל לשחק טניס שולחן והיה פעיל במסגרת מרכז הספורט לנכים של איל"ן ברמת גן. בוברוב היה חבר נבחרת ישראל בטניס שולחן לנכים וזכה מספר שנים ברצף באליפות ישראל.

בשנת 2016 דורג תשיעי בעולם ועמד בקריטריון להשתתפות ב אבל השתתפותו התאפשרה רק בעקבות השעיית הנבחרת של רוסיה שאיפשרה כניסת ספורטאים נוספים ממדינות העולם. הוא התחרה בטורניר יחידים בדרגת נכות 6 ולא העפיל משלב המוקדמות לשמינית הגמר.

בוברוב ניהל הוצאה לאור ובהמשך הקים עסק לקידום ושיווק אתרים. אחרי פרישה ממשחק פעיל החל לנהל את מועדון טניס השולחן בפתח תקווה.

==קישורים חיצוניים==

*
* [https://www.paralympic.org/danny-bobrov פירוט השתתפותו בתחרויות המשחקים הפאראלימפיים] באתר הרשמי של IPC 
* [http://www.itta.co.il/html5/arclookup.taf?&_id=11739&did=1127&title=%E3%F0%E9%20%E1%E5%E1%F8%E5%E1 דני בוברוב], באתר איגוד טניס שולחן בישראל
* [http://stats.ipttc.org/profiles/1004 דני בוברוב] באתר איגוד טניס שולחן העולמי

==הערות שוליים==

קטגוריה:שחקני טניס שולחן נכים ישראלים
קטגוריה:ספורטאים פאראלימפיים ישראלים
קטגוריה:ספורטאי איל"ן
קטגוריה:שחקני טניס שולחן פאראלימפיים ישראלים
קטגוריה:ספורטאים ישראלים במשחקים הפאראלימפיים ריו דה ז'ניירו (2016)
קטגוריה:שחקני טניס שולחן במשחקים הפאראלימפיים ריו דה ז'ניירו (2016)
קטגוריה:בוגרי גימנסיה אחד העם (פתח תקווה)
קטגוריה:בוגרי האוניברסיטה הפתוחה
קטגוריה:ישראלים שנולדו ב-1986
יוסי סעדון (טניסאי)

יוסי סעדון (נולד ב-1972) הוא שחקן טניס כיסאות גלגלים ישראלי.

סעדון נפצע קשה בשנת 1992 בתאונת דרכים במהלך שירותו הצבאי והוא משותק בגפיים התחתונות. במסגרת בית הלוחם בתל אביב החל להתאמן בטניס ובשנת 2019 סווג בדרגת הנכות הקשה קוואד.

ב התחרה בתחרות יחידים ובתחרות זוגות. בתחרות היחידים הפסיד בשלב המוקדמות בשמינית הגמר ובתחרות הזוגות התחרה עם שרגא ויינברג והם סיימו ברבע הגמר.

בשנת 2021 היה סעדון אלוף ישראל בטניס כיסאות גלגלים בקטגוריית הנכות קוואד והיה מדורג בין 20 הטובים בעולם.

בשנת 2023 זכה עם נבחרת ישראל במדליית כסף באליפות העולם.

==קישורים חיצוניים==

* [https://www.paralympic.org/yosi-saadon פירוט השתתפותו בתחרויות המשחקים הפאראלימפיים] באתר הרשמי של IPC 
* [https://www.itftennis.com/en/players/yosi-saadon/800269332/isr/wct/d/overview/ פרופיל אישי], באתר הפדרציה הבין-לאומית לטניס 
* [https://www.inz.org.il/אולימפיאדת-טוקיו/יוסי-סעדון/ יוסי סעדון], באתר נכי צה"ל

==הערות שוליים==

קטגוריה:ספורטאים פאראלימפיים ישראלים
קטגוריה:טניסאים פאראלימפיים ישראלים
קטגוריה:טניסאים נכים ישראלים
קטגוריה:ספורטאים ישראלים במשחקים הפאראלימפיים טוקיו (2020)
קטגוריה:טניסאים במשחקים הפאראלימפיים טוקיו (2020)
קטגוריה:ישראלים שנולדו ב-1972
קפה סואה דה

קפה סואה דה (בוייטנאמית: Cà phê sữa đá) הוא אייס קפה וייטנאמי העשוי מקפה וחלב מרוכז ונחשב לפופולרי ברחבי וייטנאם<ref></ref>.

המשקה מורכב מקפה פילטר מסונן מסוג רובוסטה, חלב מרוכז וממותק, קוביות קרח ולעיתים גם חלב.

קפה סואה דה הגיע לווייטנאם על ידי חיילים ומיסיונרים צרפתים באמצע המאה ה-19, בעקבות מחסור בחלב<ref></ref>.

שם המשקה נגזר ממרכיביו העיקריים ונהוג להגיש אותו כקינוח וכשהוא קר.

== גרסאות ==
מלבד הגרסה בסיסית, למשקה יש מספר גרסאות נוספות:
* קפה ביצים (Cà phê trứng) - קפה מבושל, חלמון ומעט חלב, הקפה המזכיר בטעמו טירמיסו וליקר ביצים<ref></ref><ref></ref>.
* קפה לבן (Bac Xiu) - קפה חם או קר בדומה לקפה סואה דה רק שהוא מכיל גם חלב רגיל.

== ראו גם ==
* אייס קפה
* אספרסו מרטיני

== קישורים חיצוניים ==

* [https://www.foodiez.co.il/מתכונים/קפה-קר-וייטנאמי-קפה-סואה-דה-45775/ מידע אודות קפה סואה דה], באתר Foodiez

== הערות שוליים ==

קטגוריה:קפה
קטגוריה:המטבח האסייתי
קטגוריה:המטבח הווייטנאמי
מארק מולינרו

מרקוס ג'יי מולינרו (באנגלית: Marcus J. Molinaro; נולד ב-8 באוקטובר 1975) הוא פוליטיקאי אמריקאי המכהן כחבר בבית הנבחרים של ארצות הברית מטעם מחוז הקונגרס ה-19 של מדינת ניו יורק מאז 2023. מולינרו, חבר המפלגה הרפובליקנית, היה חבר בבית המחוקקים של מחוז דאצ'ס ובאספת מדינת ניו יורק, בטרם נבחר לראש מחוז דאצ'ס. מולינרו כיהן גם כראש המועצה של הכפר טיבולי . הוא נבחר לתפקיד בגיל 19, והיה לראש העיר הצעיר ביותר בארצות הברית.

מולינרו היה המועמד הרפובליקני למשרת מושל ניו יורק ב-2018, אך הפסיד למועמד המכהן הדמוקרטי אנדרו קואומו.

== ביוגרפיה ==
מולינרו נולד ביונקרס במדינת ניו יורק, לאנתוני מולינרו ודונה ונאנדן. לאחר גירושי הוריו, הוא ואמו עברו לביקון ב-1980 ובהמשך לטיבולי ב-1989. אמו של מולינרו נאבקה עם קשיים כלכליים, והמשפחה קיבל תלושי מזון, מתוכנית סיוע בתזונה משלימה. מולינרו סיים את לימודיו ב-Dutchess Community College עם תואר במדעי הרוח והחברה.<ref></ref>

מולינרו נבחר לראשונה לתפקיד ציבורי בגיל 18 בשנת 1994, כאשר נבחר לחבר הנאמנים של טיבולי. בשנת 1995, הוא הפך לראש העיר הצעיר ביותר בארצות הברית כשנבחר לראשות הכפר טיבולי בגיל 19. הוא נבחר מחדש חמש פעמים, וכן כיהן בבית המחוקקים של מחוז דאצ'ס.<ref></ref>

בשנת 2006 נבחר מולינרו לייצג את המחוז ה-103 באספת מדינת ניו יורק, הבית התחתון של בית המחוקקים של מדינת ניו יורק. הוא כיהן באספה עד 2011.

מולינרו הכריז על הצעתו לרשת את ראש מחוז דאצ'ס ויליאם סטיינהאוס, שכיהן מזה 20 שנה, בבחירות 2011. הקמפיין אושר על ידי המפלגות הרפובליקניות. מולינרו ניצח בבחירות ב-8 בנובמבר 2011 עם 62% מהקולות. הוא הושבע לתפקידו ב-1 בינואר 2012. בשנת 2015, מולינרו נבחר מחדש, וב-2019 לקדנציה שלישית.

במרץ 2018, מולינרו הודיע למנהיגים הרפובליקנים שיתמודד על תפקיד מושל ניו יורק בבחירות 2018. הוא הכריז על מועמדותו ב-2 באפריל 2018, ואושר על ידי המפלגה בניו יורק ב-13 באפריל. הוא הפסיד למושל המכהן אנדרו קואומו בבחירות 2018, וגרף 36% מהקולות.

ב-21 בספטמבר 2021, מולינרו הכריז על מועמדותו לקונגרס האמריקאי מטעם מחוז הקונגרס ה-19 בניו יורק. עשרה ימים לאחר הכרזה זו, הקמפיין שלו דיווח שהוא גייס לפחות 350,000 דולר. בחירות מיוחדות למילוי מושב מחוז הקונגרס ה-19 נערכו באוגוסט 2022. המושב נותר פנוי בעקבות מינויו של אנטוניו דלגאדו לסגן מושל ניו יורק. מולינרו הפסיד בבחירות המיוחדות לדמוקרט פט ראיין.<ref></ref>

מולינרו היה גם המועמד הרפובליקני בבחירות הכלליות בנובמבר 2022 במחוז ה-19. בבחירות ההן הוא התמודד מול המועמד הדמוקרטי ג'וש ריילי. הוא זכה בקושי במושב עם 49.9% מהקולות ונבחר לקונגרס. הוא הושבע לתפקידו ב-3 בינואר 2023.

== חיים אישיים ==
מולינרו ואשתו, קורין אדמס, מתגוררים בעיירה רד הוק במדינת ניו יורק. למולינרו יש שני ילדים מאשתו הראשונה ויש לו שני ילדים נוספים מאדמס. בתו אביגייל סובלת מאוטיזם.

== קישורים חיצוניים ==

* 

* 

== הערות שוליים ==

קטגוריה:ראשי עיריות בניו יורק
קטגוריה:חברי בית הנבחרים של ארצות הברית ממדינת ניו יורק
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-118 של ארצות הברית
קטגוריה:אמריקאים שנולדו ב-1975
ההינדו

ההינדו (במקור באנגלית: The Hindu) הוא עיתון יומי הודי באנגלית בבעלות קבוצת ההינדו העיתון החל כשבועון ב-1878 והפך ליומון ב-1889.<ref></ref> העיתון הוא העיתון האנגלי השני בתפוצתו בהודו, אחרי הטיימס אוף אינדיה.

ההינדו הוא בבעלות משפחתית מאז 1905, אז נרכש על ידי ס. קאסטורי רנגה איינגאר מהמייסדים המקוריים. כיום הוא בבעלות משותפת של צאצאיו של איינגאר, המכונים "משפחת קסטורי", המכהנים כדירקטורים של חברת האחזקות.

למעט תקופה של כשנתיים מ-2011 עד 2013, כאשר ס. וראדרג'אן כיהן כעורך העיתון, תפקידי העריכה הבכירים של העיתון היו תמיד בידי בני משפחת איינגאר המקורית או על ידי מי שמונו על ידם.<ref></ref>

== היסטוריה ==
=== שנים ראשונות ===
ההינדו נוסד במדרס ב-20 בספטמבר 1878, על ידי קבוצה של שני מרצים וארבעה סטונדנטים למשפטים שביקשו להביע תמיכה במינויו של סר ט' מוטוסוואמי אייר לכהונת שופט בבית המשפט העליון במדרס ולהתנגד לקמפיין נגדו שבוצע על ידי העיתונות האנגלו-הודית. ההינדו היה אחד העיתונים של התקופה שהוקמו כדי למחות המדיניות של הראג' הבריטי.

העיתון עבר להופעה שלוש פעמים בשבוע ב-1883 וליומון שהופיע מידי ערב ב-1889. ב-1883 פתח העיתון בית דפוס עצמאי בשם "העיתונות הלאומית" (The National Press).

ב-1987 התפרסם בעיתון הדיווח הראשון בהודו על שערוריית בופורס, במהלכה שיחדו אנשי חברת בופורס השוודית אנשי ממשל בהודו על מנת להביא לחתימה על חוזה נשק עם צבא הודו. מפלגת השלטון, הקונגרס הלאומי ההודי, לחצה על העיתונות למנוע את פרסום הסיפור, ונטען כי הוא סייע בתבוסת המפלגה בבחירות הכללית בהודו ב-1989.

== נוכחות מקוונת ==
ההינדו היה העיתון הראשון בהודו לפתוח אתר אינטרנט ב-1995.<ref></ref>

ב-15 באוגוסט 2022, לראשונה בתולדותיו, החל ההינדו לפרסם מאמרי מערכת בתרגום להינדי באתר האינטרנט שלו.<ref></ref>

== הערכות ופרסים ==
המטה של ההינדו ב[[צ'נאי]]
בשנת 1965, הטיימס ציין את ההינדו כאחד מעשרת העיתונים הטובים בעולם. בדיונים על כל אחת מהבחירות שלו במאמרים נפרדים, כתב ה"טיימס" : " ההינדו לוקח את הרצינות הכללית עד חומרה... שפורסם במדרס, זהו העיתון היחיד שלמרות שהוא מתפרסם רק בבירת מחוז מתפרסם בקביעות. קרא בתשומת לב בדלהי. הוא נקרא לא רק כקול מרוחק וסמכותי בעניינים לאומיים אלא כביטוי לגישות הדרום הליברליות ביותר - והפחות פרובינציאליות. . . הלשכה של דלהי מעניקה לה שליחות פוליטיות וכלכליות יוצאות דופן והיא נושאת דיווחים שוטפים ותכופים מכל בירות המדינה, כך שהיא מספקת יותר חדשות ממדינות, מלבד שלה, מאשר רוב העיתונים בהודו. . . אפשר לתאר אותו כקול לאומי עם מבטא דרומי. ההינדו יכול לטעון שהוא הנייר המכובד ביותר בהודו."<ref name="DevelopPaperNewReader"></ref> <ref></ref>

בשנת 1968, איגוד מוציאי העיתונים האמריקאי העניק להינדו את פרס ההישג העולמי לעיתונות<ref name="DevelopPaperNewReader2"></ref>.

==קישורים חיצוניים==
* 

* 

== הערות שוליים ==

קטגוריה:הודו: עיתונים
קטגוריה:עיתונים באנגלית
קטגוריה:טמיל נאדו
אורי מזרחי

אור (אורי) מזרחי (נולדה ב-1993) היא שחקנית כדורשער וספורטאית פאראלימפית ישראלית.

מזרחי נולדה עם לבקנות וסובלת מלקות ראייה מולדת. בגיל 12 החלה להתאמן בבית הלוחם בכדורשער והיא מראשונות החברות בנבחרת ישראל בכדורשער נשים.

לפני אליפות העולם בכדורשער לשנת 2014 נמצא שראייתה משופרת ביחס לקריטריון המשחק והשתתפותה במשחקי האליפות נמנעו. היא פרשה מהנבחרת ולא השתתפה ב, עד שערערה על ההחלטה בשנת 2019 והוכח בבדיקה חוזרת שראייתה נותרה לקויה באותה מידת לקות. במשחקי הדירוג העולמיים של 2019 זכתה עם הנבחרת במקום השלישי ובהמשך אותה שנה זכו במדליית כסף באליפות העולם וזכו בקריטריון ההשתתפות ל, בהם השתתפה.

בשנת 2023 זכתה הנבחרת במדליית ארד באליפות העולם שנערכה בפורטוגל.

מזרחי גדלה בחולון, למדה חינוך גופני והיא מאמנת כדורשער לילדים ומאמנת של נבחרת העתודה.

==קישורים חיצוניים==
* [https://www.paralympic.org/or-mizrahi פירוט השתתפותה בתחרויות המשחקים הפאראלימפיים] באתר הרשמי של IPC 
* 
* [https://www.makorrishon.co.il/nrg/online/54/ART2/270/766.html אביאל נפטר ממחלה חשוכת מרפא, אורי איבדה את אהבת חייה]
* 

==הערות שוליים==

קטגוריה:ספורטאיות פאראלימפיות ישראליות
קטגוריה:ספורטאים ישראלים במשחקים הפאראלימפיים טוקיו (2020)
קטגוריה:שחקני כדורשער במשחקים הפאראלימפיים טוקיו (2020)
קטגוריה:ספורטאים ישראלים במשחקים הפאראלימפיים פריז (2024)
קטגוריה:שחקני כדורשער במשחקים הפאראלימפיים פריז (2024)
קטגוריה:עיוורים ישראלים
קטגוריה:שחקני כדורשער ישראלים
קטגוריה:ישראליות שנולדו ב-1993
קטגוריה:ישראלים שנולדו ב-1993
נינה גורודצקי

נינה גורודצקי (נולדה ב-1981) היא שחקנית בדמינטון פאראלימפית ישראלית.
== ביוגרפיה ==
גורודצקי נולדה בגאורגיה ועלתה לישראל בגיל 11. בשנת 1998 בגיל 17 נפגעה קשה בתאונת דרכים ונותרה משותקת בפלג הגוף התחתון. בגיל 19 החלה בפעילות בבית הלוחם בחיפה והתאמנה בשחייה, טניס ובדמינטון.

היא משתתפת במשחקים גם כיחידה וגם בתחרויות זוגיות. כיחידה, הייתה סגנית אלופת העולם ואלופת אירופה, ובתחרות זוגות, בשנת 2018 זכתה עם אמיר לוי באליפות אירופה לזוגות מעורבים. בשנת 2021 דורגה שביעית בעולם. בשנת 2020 זכתה במדליית ארד בתחרויות הסבב העולמי. בשנת 2023 זכתה במדליית הכסף במשחקים האירופיים.

גורודצקי הייתה שחקנית הבדמינטון הראשונה מישראל להתחרות ב עם כניסת הענף לראשונה לתחרויות, במסגרת המשחקים הפאראלימפיים טוקיו (2020).

גורודצקי מתגוררת בקריית טבעון, נשואה משנת 2013 לאדריכל ומאמן הבדמינטון דור קסל ולהם שני ילדים. היא בעלת תואר ראשון בפסיכולוגיה ותואר שני בייעוץ חינוכי.

==קישורים חיצוניים==

* [https://www.paralympic.org/nina-gorodetzky פירוט השתתפותה בתחרויות המשחקים הפאראלימפיים] באתר הרשמי של IPC 
* 
* 

==הערות שוליים==

קטגוריה:ספורטאיות פאראלימפיות ישראליות
קטגוריה:נפגעי תאונות דרכים בישראל
קטגוריה:ספורטאים ישראלים במשחקים הפאראלימפיים טוקיו (2020)
קטגוריה:ספורטאים ישראלים במשחקים הפאראלימפיים פריז (2024)
קטגוריה:שחקני בדמינטון במשחקים הפאראלימפיים טוקיו (2020)
קטגוריה:שחקני בדמינטון במשחקים הפאראלימפיים פריז (2024)
קטגוריה:שחקני בדמינטון ישראלים
קטגוריה:ישראליות ילידות גאורגיה
קטגוריה:ישראלים ילידי גאורגיה
קטגוריה:בוגרות המכללה האקדמית עמק יזרעאל
קטגוריה:בוגרי המכללה האקדמית עמק יזרעאל
קטגוריה:ישראליות שנולדו ב-1981
קטגוריה:ישראלים שנולדו ב-1981
גור שטיינברג

גור שטיינברג (נולד ב-23 באוקטובר 1968) הוא מאמן שיט ומהנדס ישראלי. אימן את נבחרת הגברים של ישראל בגלישת רוח במספר אולימפיאדות.

== ביוגרפיה ==
שטיינברג גדל ברמת השרון ולמד בתיכון רוטברג בעיר. בשירותו בצה"ל היה קצין בחיל הים<ref></ref>.

===אלוף עולם===
באליפות העולם בגלשני מפרש שנערכה באילת ב-18 בינואר 1990 זכה במדליית זהב בדוויז'ן 1.

בעל תואר ראשון בהנדסת חשמל מאוניברסיטת בן-גוריון בנגב. במהלך לימודי התואר הראשון החל באימון לאומי, בהתחלה במשרת סטודנט ובהמשך במשרה מלאה<ref></ref>.

שטיינברג אימן את נבחרת הגברים של ישראל בגלישת רוח באולימפיאדת אטלנטה (1996), באולימפיאדת אתונה 2004 ובאולימפיאדת טוקיו (2020).

באולימפיאדת אטלנטה זכה חניכו גל פרידמן במדליה האולימפית הראשונה של ישראל, מדליית ארד, בגלישת רוח<ref></ref>.

באולימפיאדת אתונה זכה פרידמן במדליית זהב בגלישת רוח, מדליית הזהב הראשונה של ספורטאי ישראלי ב<ref></ref> ובכך היה שטיינברג למאמן, למעט סרגיי וייסבורג, שהוביל ספורטאי ישראלי לשתי מדליות אולימפיות אישיות.

באולימפיאדת טוקיו סיים חניכו יואב כהן במקום הרביעי.

לאחר האולימפיאדה בטוקיו סיים את תפקידו כמאמן הנבחרת<ref></ref>. שטיינברג עובד כמהנדס באינטל.

== חיים אישיים ==
שטיינברג גר בקיבוץ נחשולים, נשוי לפרופ' נילי שטיינברג, בעברה שחיינית מצטיינת בהפועל נהריה וכיום ראש בית הספר לחינוך ולהוראת החינוך הגופני ב, ולהם ארבעה ילדים. בתו, תמר שטיינברג, היא אלופת ישראל בגלישת רוח לשנת 2023 ואלופת העולם עד גיל 23 לשנת 2024.<ref></ref>

== הערות שוליים ==

2023 08

קטגוריה:מאמנים ישראלים
קטגוריה:גולשי רוח ישראלים
קטגוריה:אלופי עולם ישראלים
קטגוריה:בוגרי תיכון רוטברג (רמת השרון)
קטגוריה:בוגרי אוניברסיטת בן-גוריון בנגב
קטגוריה:נחשולים: אישים
קטגוריה:ישראלים שנולדו ב-1968
לאונרדו פאברי

לאונרדו פאברי (באיטלקית: Leonardo Fabbri; נולד ב-15 באפריל 1997) הוא אתלט איטלקי, סגן אלוף העולם (בודפשט 2023) ואלוף אירופה (רומא 2024) בהדיפת כדור ברזל.

== ביוגרפיה ==
=== 2018 ===
באליפות אירופה שנערכה בברלין, גרמניה באוגוסט סיים במקום 29 בהדיפת כדור ברזל בתוצאה של 18.04 מטר.

=== 2019 ===
באליפות העולם שנערכה בדוחה, קטר באוקטובר סיים במקום 13 בהדיפת כדור ברזל בתוצאה של 20.75 מטר.

=== 2021 ===
באולימפיאדת טוקיו שנערכה באוגוסט סיים במקום 14 בהדיפת כדור ברזל בתוצאה של 20.80 מטר.

=== 2022 ===
באליפות העולם שנערכה ביוג'ין, אורגון, ארצות הברית סיולי סיים במקום 22 בהדיפת כדור ברזל בתוצאה של 19.73 מטר.

באליפות אירופה שנערכה במינכן, גרמניה באוגוסט סיים במקום שביעי בהדיפת כדור ברזל בתוצאה של 20.72 מטר.

=== 2023 ===
באליפות אירופה באולם שנערכה באיסטנבול, טורקיה במרץ סיים במקום שמיני ללא תוצאה. הוא פסל את שש הזריקות שלו. בשלב המוקדמות הוא קבע תוצאה של 21.17 מטר ועלה שלישי לשלב הגמר. 

==== סגן אלוף העולם ====
באליפות העולם שנערכה בבודפשט, הונגריה באוגוסט סיים זכה במדליית כסף בהדיפת כדור ברזל בשיא אישי חדש של 22.34 מטר, אחרי ראיין קראוזר (23.51 מטר) ולפני ג'ו קובץ' (22.12 מטר), שניהם מארצות הברית.

===2024===
====אלוף אירופה====
באליפות אירופה שנערכה ברומא ביוני 2024 זכה במדליית זהב בשיא אליפות חדש של 22.45 מטר, לפני פיליפ מיאלייביץ' מקרואטיה (21.20 מטר) ומיכל הראטיק מפולין (20.94 מטר).

== שיאים אישיים ==
=== אצטדיון ===
* הדיפת כדור ברזל: 22.95 מטר (2024)

=== אולם ===
* הדיפת כדור ברזל: 21.60 מטר (2023)

== קישורים חיצוניים ==

* 

קטגוריה:הודפי כדור ברזל
קטגוריה:אתלטים איטלקים
קטגוריה:אלופי אירופה באתלטיקה
קטגוריה:הודפי כדור ברזל באולימפיאדת טוקיו (2020)
קטגוריה:איטלקים שנולדו ב-1997
אילי דולינסקי

אילי דולינסקי (נולד ב-6 בפברואר 2005) הוא כדורסלן ישראלי המשחק בעמדות הפורוורד באליצור עירוני נתניה מליגת העל בכדורסל.

== ראשית חייו ==
דולינסקי גדל בתל אביב ושיחק בבית הספר לכדורסל ומחלקת הנוער של הפועל תל אביב כבר מגיל 6. בעונת 2021/22 הוביל דולינסקי את קבוצת הנוער של המועדון לגמר ליגת העל, בו הפסידה 1–2 להפועל גלבוע מעיינות, וקלע 37 נקודות בהפסד 95–99 במשחק האחרון והמכריע.

== קריירה מקצועית ==
ב-28 באוגוסט 2022 חתם דולינסקי בקבוצה הבוגרת של הפועל תל אביב מליגת העל בכדורסל עד 2029. ב-7 משחקים בעונת הוא קלע בממוצע 1.1 נקודות בארבע דקות למשחק. ב-25 בדצמבר 2022 זומן דולינסקי לקבוצת מינכן בטורניר הדור הבא של יורוליג בסקטבול, ובארבעה משחקים העמיד ממוצעים של 5.5 נקודות וארבעה ריבאונדים בכ-15 דקות למשחק.

ב-17 באוגוסט 2023 הושאל לאליצור עירוני נתניה מהליגה הלאומית בכדורסל. ב-12 במרץ 2024 עזר לקבוצתו לזכות בגביע הליגה הלאומית 2023/2024 לאחר שקלע 20 נקודות ונבחר ל-MVP בניצחון 71–53 בגמר על אליצור שומרון. בסיום עונת נבחר לתגלית העונה בליגה יחד עם חברו לקבוצה אלון מיכאלי.

== קריירה בנבחרת הלאומית ==
מאז 2021 הופיע דולינסקי בנבחרות ישראל הצעירות: ב-2021 שיחק במדי נבחרת הקדטים (עד גיל 16) בטורניר הצ'לנג'ר שנערך כתחליף לאליפות אירופה בשל מגפת הקורונה והעמיד ממוצעים של 7.2 נקודות ו-7.4 ריבאונדים. ב-2022 ו-2023 שיחק במדי נבחרת ישראל בכדורסל עד גיל 18 באליפות אירופה לנוער וקלע בממוצע 3.3 נקודות ו-2.3 ריבאונדים ו-3.7 נקודות ו-1.7 ריבאונדים, בהתאמה.

== קישורים חיצוניים ==

*[https://basket.co.il/player.asp?PlayerId=13032 פרופיל], באתר מנהלת ליגת העל בכדורסל
*[https://www.fiba.basketball/en/player/301458/Ilay-Dolinski פרופיל], באתר פיב"א
*

==הערות שוליים==

קטגוריה:כדורסלנים ישראלים
קטגוריה:כדורסלני הפועל תל אביב
קטגוריה:כדורסלני אליצור מכבי נתניה
קטגוריה:ישראלים שנולדו ב-2005
יחסי הולנד–פרו

יחסי הולנד–פרו הם היחסים הבילטרליים בין הולנד לפרו. שתי המדינות חברות באומות המאוחדות.

לפרו יש שגרירות בהאג שבהולנד. להולנד יש שגרירות בלימה, בירת פרו, וקונסוליות כבוד בארקיפה ובקוסקו.<ref></ref><ref></ref><ref></ref><ref></ref>

==היסטוריה==
הולנד ופרו כוננו את היחסים ביניהן בשנת 1826. במהלך מלחמת העולם השנייה, שמרה פרו על יחסים עם ממשלת הולנד בגולה, שבסיסה בלונדון.<ref></ref> היחסים עברו ממעמד של נציגות למעמד של שגרירות בשנת 1956.

==מסחר==
שתי המדינות מקיימות קשרי מסחר, בין היתר בתוצרות חקלאיות. החל מ-2019, התחזקו קשרי המסחר בתחום הזה בין שתי המדינות. הולנד היא המייבאת הגדולה ביותר של פירות מפרו, והמייבאת השנייה בגודלה של ירקות מאותה המדינה.<ref></ref><ref></ref><ref></ref>

==קהילות בתפוצות==
נכון ל-2020, התגוררו בהולנד 71,788 פרואנים.

<gallery mode="nolines">
Lima Peru Miraflores Hotel Skyline.jpg|המבנה שבו ממוקמת שגרירות הולנד בפרו
Embassy of Peru, The Hague (2019) 01.jpg|שגרירות פרו בהולנד
</gallery>

==קישורים חיצוניים==

==הערות שוליים==
הדיפלומטים

הדיפלומטים היא סדרת טלוויזיה תיעודית בת שלושה פרקים המשודרת בכאן 11. יוזם הסדרה הוא השגריר משה רביב, יוצר הסדרה, הבמאי והתסריטאי הוא שחר צפניה. בין המראויינים לסדרה נמנים ראשי הממשלה בנימין נתניהו ושמעון פרס (באחד הראיונות האחרונים בחייו)<ref></ref>. בנוסף על כך, בסדרה מתראיינים נשיא מדינת ישראל יצחק הרצוג (אחיינו של אבא אבן), הדיפלומטים משה רביב וחיים קורן וההיסטוריונים עמי גלוסקא, אבי שליים, מרדכי בר-און ומיכאל בר-זוהר. בסדרה מופיעים קטעי ארכיון מהסדרה התיעודית עמוד האש, בין השאר עם הדיפלומט הישראלי אבא אבן. בנוסף על כך, ישנה הקלטה של ראיון ישן עם חוסיין, מלך ירדן.

הפרק הראשון של הסדרה עלה ב-19 באוגוסט 2023, ועוסק בתקופה שבין קבלת תוכנית החלוקה בכ"ט בנובמבר למלחמת ששת הימים ב-1967, בדגש על מקומם של ראש הממשלה הראשון דוד בן-גוריון ושר החוץ הראשון משה שרת.

נכון ל-9 בספטמבר 2023 זכתה הסדרה ל-138,000 צפיות ביוטיוב.

== ראו גם ==
* יחסי החוץ של ישראל

== קישורים חיצוניים ==
* באתר תאגיד השידור הישראלי

== הערות שוליים ==

קטגוריה:כאן 11: תוכניות וסדרות
קטגוריה:סדרות טלוויזיה תיעודיות ישראליות
קטגוריה:סדרות טלוויזיה ישראליות שעלו לשידור בשנת 2023
קטגוריה:ישראל: יחסי חוץ
אסתר טרי

אסתר (אתי) טרי (לבית כהן) היא שחקנית כדורסל כיסאות גלגלים לשעבר וחברת משלחות ישראל במשחקים הפאראלימפיים.
== קריירה ==
את עיסוקה בספורט נכים החלה במרכז הספורט לנכים של איל"ן ברמת גן.

היא הייתה חברה וקלעית מצטיינת בנבחרת הנשים בכדורסל כיסאות גלגלים.

התחרתה במסגרת משחקי סטוק מנדוויל והשתתפה במשלחות ישראל אל המשחקים הפאראלימפיים היידלברג (1972), המשחקים הפאראלימפיים טורונטו (1976), המשחקים הפאראלימפיים ארנהם (1980), המשחקים הפאראלימפיים ניו יורק וסטוק מנדוויל (1984) ואל המשחקים הפאראלימפיים סיאול (1988). כחברת הנבחרת זכתה במדליית זהב פאראלימפית (1976), בשתי מדליות כסף (1980 ו-1984) ובמדליית ארד (1972).

נוסף לפעילות במרכז הספורט לנכים ברמת גן, טרי פעילה בעיר מגוריה במועדון הנכים ראשון לציון ומתחרה בטניס שולחן.

טרי עבדה בשירות התעסוקה ובשנת 1993 הותקפה במקום העבודה.

טרי פעילה בחוגי ריקוד בכיסא גלגלים וביום העצמאות ה-74 בשנת 2022 לקחה חלק בטקס הדלקת המשואות עם להקת הריקודים "גלגלי רני".

==הערות שוליים==

קטגוריה:מדליסטיות פאראלימפיות ישראליות
קטגוריה:אלופות פאראלימפיות ישראליות
קטגוריה:זוכי מדליית כסף פאראלימפית מישראל
קטגוריה:זוכי מדליית ארד פאראלימפית מישראל
קטגוריה:ספורטאים ישראלים במשחקים הפאראלימפיים היידלברג (1972)
קטגוריה:כדורסלנים במשחקים הפאראלימפיים היידלברג (1972)
קטגוריה:ספורטאים ישראלים במשחקים הפאראלימפיים טורונטו (1976)
קטגוריה:כדורסלנים במשחקים הפאראלימפיים טורונטו (1976)
קטגוריה:ספורטאים ישראלים במשחקים הפאראלימפיים ארנהם (1980)
קטגוריה:כדורסלנים במשחקים הפאראלימפיים ארנהם (1980)
קטגוריה:ספורטאים ישראלים במשחקים הפאראלימפיים ניו יורק וסטוק מנדוויל (1984)
קטגוריה:כדורסלנים במשחקים הפאראלימפיים ניו יורק וסטוק מנדוויל (1984)
קטגוריה:ספורטאים ישראלים במשחקים הפאראלימפיים סיאול (1988)
קטגוריה:כדורסלנים במשחקים הפאראלימפיים סיאול (1988)
קטגוריה:שחקניות כדורסל נכים ישראליות
קטגוריה:כדורסלנים פאראלימפיים ישראלים
קטגוריה:ספורטאי איל"ן
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
רבנו (סדרת טלוויזיה)

רבנו היא סדרת טלוויזיה תיעודית בת שלושה פרקים ששודרה בכאן 11 ב-2020 העוסקת בחסידות ברסלב ובמנהיגה רבי נחמן מברסלב. הבמאי והתסריטאי של הסדרה הוא אור ישר, והקריין הראשי בסדרה הוא הזמר והשחקן שולי רנד. בסדרה, שצילומה ארכו כשנתיים, מופיעים אישים רבים ובהם איתי תורג'מן, צבי יחזקאלי ונעה ירון דיין.<ref></ref> המוזיקה המקורית נכתבה על ידי אביתר בנאי ותמיר מוסקט. גם החוקרים ארתור גרין, חביבה פדיה, נסים ליאון, צבי מרק, עמוס שוקן ותומר פרסיקו התראיינו לסדרה.<ref></ref>

הפרק הראשון עוסק בחסידות באופן כללי ובחסידות ברסלב בפרט. הפרק השני של הסדרה עוסק במשיכתם של חוזרים בתשובה לחסידות זו.<ref></ref> הפרק השלישי עוסק בהתקבלותו של רבי נחמן ותורתו בחברה הישראלית המודרנית.

אריאנה מלמד מעיתון הארץ ביקרה את הסדרה וטענה שאינה אובייקטיבית ונוטה להאדיר את דמותו של רבי נחמן.<ref></ref> לעומת זאת, העיתונאי אלישיב רייכנר ממקור ראשון שיבח את הסדרה ואת המורכבות שלה.<ref></ref> גם המבקרים נדב מנוחין ודורון ברוש מוואלה! וממעריב פרסמו ביקורות חיוביות על הסדרה.<ref></ref><ref></ref>

נכון לאוגוסט 2023, פרקי הסדרה צברו כ-436,000 צפיות באתר יוטיוב.

== קישורים חיצוניים ==
* באתר תאגיד השידור הישראלי

== הערות שוליים ==

קטגוריה:סדרות טלוויזיה ישראליות
קטגוריה:סדרות טלוויזיה תיעודיות ישראליות
קטגוריה:סדרות טלוויזיה ישראליות שעלו לשידור בשנת 2020
קטגוריה:כאן 11: תוכניות וסדרות
קטגוריה:חסידות ברסלב
צי סיירות המערכה

צי סיירות המערכה, (BCF), <ref></ref> הידוע מאוחר יותר ככוח סיירות המערכה, מערך ימי של סיירות מערכה מהירות של הצי המלכותי, פעל בין השנים 1915 ל-1919.

== היסטוריה ==
הצי הוקם ב-11 בפברואר 1915 כאשר האדמירליות הורתה לפרוס את סיירות המערכה המהירות יותר שלה בפיקוד רוזית' <ref></ref> ולקבץ אותם יחד כצי סיירות המערכה החדש. <ref></ref> השם 'צי' נשאר עד 1916 למרות שהוא היה כפוף רשמית למפקד העליון, הצי הגדול . <ref></ref> הצי הכיל בתחילה את שייטות סיירות המערכה הראשונה, השנייה והשלישית, אך זו צומצמה לשייטות סיירות המערכה הראשונה והשנייה ביוני 1916. היא כללה גם שתי שייטות סיירות קלות ושתי שייטות משחתות, בנוסף שייטת אוניות המערכה החמישית החדשה שכללה את אוניות המערכה המהירות החדשות מסדרת המלכה אליזבת שפעלו עם הצי. ב-29 בנובמבר 1916 שונה שמו לכוח סיירות המערכה. הכוח פורק באפריל 1919. <ref></ref>

== מפקדים ==
{| class="wikitable"
!
! דרגה
! דגל
! שם
! טווח
|-
| colspan="6" align="center" style="background:#dcdcfe;" | פיקוד תת-אדמירל, צי/כוח סיירות המערכה
|-
| 1
| תת-אדמירל
|25x25 פיקסלים
| סר דייוויד ביטי
| 8 בפברואר 1915
|-
| 2
| תת-אדמירל
|25x25 פיקסלים
| סר ויליאם פאקנהאם
| 29 בנובמבר 1916
|-
| 3
| תת-אדמירל
|25x25 פיקסלים
| סר הנרי פ. אוליבר
| 28 בפברואר 1919 – 21 במרץ 1919
|-
| 4
| תת-אדמירל
|25x25 פיקסלים
| סר רוג'ר קיז
| 21 במרץ 1919 – 7 באפריל 1919
|-
|}

== הערות שוליים ==

קטגוריה:היסטוריה של הצי המלכותי הבריטי
קטגוריה:יחידות צבא בריטיות במלחמת העולם הראשונה
גביע האינטראמריקנה 2024

גביע האינטראמריקנה 2024 או פיינל פור 2024 יהיה המהדורה ה-19 של הטורניר המאורגן על ידי CONMEBOL ו-CONCACAF, והוא יסמן את חזרתה של התחרות לאחר 26 שנות היעדרות<ref></ref>. זו תהיה הפעם הראשונה זה 8 שנים, שקבוצות משתי הקונפדרציות ישחקו יחדיו בטורניר מועדונים רשמי, לאחר ההשתתפות האחרונה של מועדונים מקסיקנים בגביע הליברטדורס 2016.

הטורניר ישוחק על ידי ארבע קבוצות, שתיים מכל קונפדרציה. עבור CONMEBOL, אלופת דרום אמריקה, מחזיקת גביע ליברטדורס 2023, ומחזיקת גביע סודאמריקנה 2023 ישתתפו; בעוד שנציגי CONCACAF יהיו אלופת ליגת האלופות של CONCACAF לשנת 2023, ו מחזיקת עונת 2023 בגביע הליגות<ref></ref>.

== הקבוצות המשתתפות ==
* אלופת דרום אמריקה - בוקה ג'וניורס או פלומיננזה
* מחזיקת גביע הסודאמריקנה - דה קיטו
* ליגת האלופות של CONCACAF - לאון
* אינטר מיאמי מחזיקת עונת 2023 בגביע הליגות

== ראו גם ==
* גביע ליברטדורס
* גביע סודאמריקנה
* ליגת האלופות של CONCACAF
* עונת 2023 בגביע הליגות

== הערות שוליים ==

קטגוריה:תחרויות כדורגל בין-לאומיות למועדונים
קטגוריה:תחרויות כדורגל ב-2024
ניקולאי בוגדנוב-בלסקי

ניקולאי בוגדנוב-בלסקי (ברוסית: Никола́й Богда́нов-Бе́льский; 1868–1945) היה צייר רוסי.<ref>Перевышко, Анатолий. Николай Петрович Богданов-Бельский (in Russian). Петербургский художник. Retrieved 9 June 2012.</ref>

== ביוגרפיה ==
בוגדנוב-בלסקי נולד בכפר שיטיקי במחוז סמולנסק בשנת 1868. הוא למד אמנות בבית הספר לאמנות יפה סמיון רצ'ינסקי, ציור אייקונים בשנת 1883. בהמשך למד בבית הספר לציור, ופיסול במוסקבה. בהמשך - אדריכלות בשנים 1884 עד 1889, ובאקדמיה האימפריאלית לאמנויות בסנט פטרסבורג מ-1894 עד 1895. הוא עבד ולמד באולפנים פרטיים בפריז בסוף שנות ה-90.

בוגדנוב-בלסקי היה פעיל בסנט פטרבורג. לאחר 1921 עבד אך ורק בריגה, לטביה. הוא הפך לחבר בכמה אגודות בולטות, כולל הנודדים משנת 1895, ואגודת ארכיפ קוינדז'י משנת 1909 (בה היה חבר מייסד ויושב ראש מ-1913 עד 1918).

בוגדנוב-בלסקי צייר ציורי ז'אנר, בעיקר של חינוך ילדי איכרים, דיוקנאות ונופים אימפרסיוניסטיים. הוא הפך לפדגוג ואקדמאי בשנת 1903. הוא היה חבר פעיל באקדמיה לאמנויות בשנת 1914.

האמנות הריאליסטית נפגעה מאוד על ידי ברית המועצות, מה שאילץ את האמן לעבור לריגה בשנת 1921. במהלך מלחמת העולם השנייה בוגדנוב-בלסקי עבר לברלין בה אושפז בבית חולים.

הוא נהרג ב-19 בפברואר 1945 כתוצאה מהפצצות בעלות הברית. הוא נקבר בבית הקברות הרוסי האורתודוקסי ברלין-טגל.

== גלריה ==
<gallery mode="packed" heights="220">
 File:Reading a letter (Bogdanov-Bogdanov-Belsky).jpeg|קוראת מכתב
File:Voskresnoye chteniye v selskoy shkole.jpg|קריאה בכיתה ביום א׳
File:1897 Bogdanov-Belsky At School Doors.jpg|בדלת הכיתה
</gallery>

== קישורים חיצוניים ==

== הערות שוליים ==

קטגוריה:ציירים רוסים
קטגוריה:ילידי 1868
קטגוריה:נפטרים ב-1945